Document ID: /roh_data/filtered/fineweb-2-filterrobots_roh.jsonl.gz/41314

L'edifizi chantunal a la Grabenstrasse a Cuira duai servir sco nova sedia giudiziala a la Dretgira superiura. Ord quest motiv vul il chantun renovar ed engrondir il bajetg construì l'onn 1877.
Actualmain han la Dretgira chantunala e la Dretgira administrativa lur sedias en differents bajetgs en la citad da Cuira. Il sboz da la refurma da las dretgiras prevesa da reunir quellas duas dretgiras ad ina Dretgira superiura, quai ord vista organisatorica e locala.
Per la renovaziun e la construcziun d'in tract nov quinta il chantun cun custs da radund 29,2 milliuns francs. Il project è collià cun la refurma da las dretgiras grischunas e vegn pervi da quai suttamess al Cussegl grond en la sessiun da zercladur, e suenter a las votantas e votants grischuns per la votaziun dals 27 da november 2022.